cyanic-selkie/wikianc huggingface dataset:
María de Villota
Õnnetus auto testimisel
Oktoobris andis de Villota esimese pressikonverentsi pärast õnnetust. Sellel kinnitas ta, et kaotanud lisaks silmale maitsmis- ja haistmismeele, et tal on seniajani tugevad peavalud ja ta peab veel ühe operatsiooni läbi tegema, kuid et ta loodab siiski kunagi autojuhiloa tagasi saada.
Surm
2013. aasta 11. oktoobri hommikul leiti Maria surnuna Sevillas asuvast hotellist. Tema surma seostatakse 3. juulil 2012 juhtunud õnnetusega. Tema õde Isabel ütles: «Maria lahkus meie hulgast une pealt hommikul kell kuus neuroloogiliste kahjustuste tagajärjel, mille ta sai eelmise aasta juulis.»
Metakommunikatsioon
Metakommunikatsioon on laiemas mõistes teisane informatsioon, mis käib teabevahetusega kaasas ja annab edasi infot selle kohta, kuidas peab vahendatud teavet tõlgendama.
Metakommunikatsiooni mõiste põhineb arusaamal, et üht ja sama teavet on võimalik väljendada sellisel viisil, et tähendus võib muutuda isegi vastupidiseks, näiteks iroonia.
Mõiste võttis esimesena kasutusele Gregory Bateson (1976). Tema sõnul jaguneb kommunikatsioon denotatiivseks ja kaheks abstraktsemaks tasemeks: metalingvistiliseks, mis sisaldab kasutatud sõnadega ja keelega kaasaskäivat teavet, ning metakommunikatiivseks, mis sisaldab infot suhtlejate omavahelise suhte kohta.
Metakommunikatsioon tuleb esile verbaalses suhtluses, kus hääl, näoilmed ning žestid kannavad suhtluses edasi peidetud lisainformatsiooni vestluses olevate inimeste vahelise suhte kohta ning need märgid annavad kuulajale mõista, kuidas antud infot tuleb dekodeerida.
Mõiste päritolu
Metakommunikatsiooni mõiste võttis kasutusele Gregory Bateson ja Jurgen Ruesch 1951. aastal väljaantud raamatus "Communication: The Social Matrix of Psychiatry", viidates ka mõiste tegelikule allikale Benjamin Lee Whorfile. Bateson on öelnud, et igal edastatud teabel (sõnumil) võib olla metakommukatiivne element ning tavaliselt on igas sõnumis peidetud metakommunikatiivne informatsioon, kuidas mõista sellele järgnevat teavet. Ta ei eristanud eri sõnumite tüüpe, vaid nende funktsiooni. 1953–1962 aastatel juhtis Bateson projekti, milles uuriti kommunikatsiooni ja loogiliste paradokside seoseid, seal hulgas Russelli paradoksi. Selle uurimusega rajasid Bateson ja tema kaasuurijad tee metakommunikatsiooni mõistele – miski, mis annab erinevaid (ning tihtipeale vastandlikke) tähendusi erinevatel tasemetel. Metakommunikatsiooni peetakse komplekssüsteemidele omaseks iseloomujooneks.
Metakommunikatsioon loomade käitumises
Bateson uuris ahvide käitumist ning täheldas, et mänguline kaklemine ja ründamine olid omavahel väga sarnased.Ta püstitas hüpoteesi, kus ta tõi eelduseks, et ahvidel peab olema mitmeid eri viise, kuidas teineteisele teada anda, et tegemist on mänguga, kuigi tegevus ise hõlmas üksteisele haiget tegemist.
Metakommunikatsiooni paradoksaalsus
Ahvide käitumise uurimisest mõistis Bateson, et metakommunikatsioon on oma olemuselt paradoksaalne. Ahvide tegevus ise viitas ründamisele kui pahatahtlikule tegevusele, kuid tegevuse tähendus oli hoopis positiivse suunaga. Selline metakommunikatsioon sisaldab vastuolu, kus tegevuse tavapärane tähendus ei vasta antud kontekstis olevale tähendusele. Ahvi mänguline hammustus tähistab hammustamist, kuid ei tähista seda, mis hammustus oma tavapärases olukorras tähendab (vaenulikku käitumist). See paradoksaalsus destabiliseerib tähendusi ning raamistikke, nii et algupärane mängimine võib lihtsasti muutuda reaalseks kakluseks. Kuna igasugune suhtlus sisaldab ka metakommunikatsiooni, siis väitis Bateson, et inimestevahelisel kommunikatsioonil on võime tekitada paradokse. Bateson võrdles inimestevahelist suhtlust mänguga, kus tehakse pidevalt uusi reegleid või avastatakse uued reeglid läbi suhtlemiskogemuse, paradoksaalselt samal ajal neidsamu reegleid järgides ja ignoreerides.
Metakommunikatiivsed signaalid
Mõned metakommunikatiivsed signaalid on mitteverbaalsed. Kineesika, termin, mille võttis kasutusele Ray Birdwhistell, uurib, kuidas inimesed suhtlevad läbi kehaasetuse, liikumise ja žestide. Birdwhistell oli mõjutatud Margaret Meadi ja Gregory Batesoni töödest. Näited metakommunikatiivsetest signaalidest: hääletoon, grimassid, emotikonid, iroonia, sarkasm, kehakeel.
Metakommunikatsioon psühholoogias
Palo Alto grupp uuris ekstreemsuseni viidud metakommunikatiivset paradoksi, mida nad pidasid üheks võimalikuks põhjuseks skisofreeniale. Sellesse gruppi kuuluv Gregory Bateson koostöös psühhiaatritega uurisid situatsiooni, kus laps saab vanematelt pidevalt negatiivset tagasisidet, mis viib olukorrani, kus lapsel puudub võimalus teha asju õigesti. Näiteks suhtuvad vanemad lapsesse külmalt, kui laps saadab armastust sisaldavaid signaale ja vastupidi, kui vanemad suhtuvad haletsusega lapse negatiivsesse suhtlusesse. Nii on laps alati eemaletõugatud ja kõik interaktsioonid vanematega lõppevad karistusega. David Whitebread ja Lisha O'Sullivan on teinud 2012. aastal uurimuse 3-6-aastaste eelkooliealiste laste sotsiaalsete olukordade läbimängimise kohta ning kuidas see mõjutab laste metakognitiivsete ja isereguleerivate oskuste arengut. Metakommunikatsiooni funktsioon on panna paika mängu raamistik, et lapsed saaksid mängus aru, kuidas konkreetsetele situatsioonidele reageerida ja kuidas raamistiku reeglitele vastuhakkamisele vastata.
Eno Tõnisson
Elulugu
Sündis Tartus. Lõpetas Tartu 5. Keskkooli (1987) ja 1992. aastal Tartu Ülikooli.
1995. aastal sai teadusmagistri kraadi matemaatikas ja 2017. aastal doktorikraadi informaatikas. Väitekiri: "Differences between Expected Answers and The Answers Offered by Computer Algebra Systems to School Mathematics Equations".
Töötas 1994-2000 Tartu Ülikoolis matemaatika didaktika õppetoolis. Aastatel 1990-1998 oli ka matemaatikaõpetaja Tartu Tamme Gümnaasiumis. Alates 2001. aasta septembrist töötas lektorina, 2019-2020 dotsendina Tartu Ülikooli arvutiteaduse instituudis.
Teadustöö
E. Tõnisson uuris paarikümne aasta jooksul arvutialgebra süsteemide kasutamist koolimatemaatika ülesannete lahendamise juures, tehes autoritele ka arvukalt ettepanekuid süsteemide arendamiseks. Sellele järgnenud perioodil tegeles programmeerimiskursuste didaktika erinevate aspektidega lahenduste automaatsest hindamisest kuni osavõtjate motivatsiooni uurimiseni.
Comezzano-Cizzago
Comezzano-Cizzago on vald (comune) Itaalias Lombardia maakonnas Brescia provintsis. Halduskeskus asub Comezzano-Cizzagos.
Comezzano-Cizzago piirneb järgmiste omavalitsusüksustega: Castelcovati, Castrezzato, Chiari, Corzano, Orzivecchi, Pompiano, Roccafranca, Trenzano.
Zdravko Marić
pisi|Zdravko Marić (2016) Zdravko Marić (sündinud 3. veebruaril 1977 Slavonski Brodis) on Horvaatia majandusteadlane ja poliitik. Ta oli 22. jaanuarist 2016 kuni 15. juulini 2022 Horvaatia rahandusminister.
Simone Drexel
1974. aasta Eurovisiooni lauluvõistlusel esindas ta Šveitsi lauluga "Mikado".
Zdravko Marić
Ta sündis aastal 1977 Slavonski Brodis Brodi-Posavina maakonnas Horvaatias. Pärast keskkooli lõpetamist asus ta õppima Zagrebi ülikooli majandus- ja äriteaduskonda, mille lõpetas aastal 2000 rahanduse erialal. magistrikraadi omandas ta aastal 2004 lõputööga "Kapitalivoogude analüüsi mõju üleminekuriikide investeerimisele". Aastal 2007 lõpetas ta Harvardi ülikooli juures oleva John F. Kennedy valitsuskooli avaliku halduse juhtide haridusprogrammis; aastal 2008 omandas ta Ph.D. kraadi lõputööga "Välismaiste otseinvesteeringute mõju Horvaatia ettevõtete tootlikkusele".
22. jaanuarist 2016 kuni 15. juulini 2022 oli ta Horvaatia rahandusminister. Lisaks oli ta 19. juulist 2019 kuni 15. juulini 2022 Horvaatia asepeaminister.
Orchésographie
"Orchésographie" ehk "Orchesographie et traicté en forme de dialogue par lequel toutes personnes peuvent facilement apprendre & practiquer l'honneste exercice des dances" on dialoogivormis kirjutatud 16. sajandi tantsutraktaat, mille autoriks märgitud Thoinot Arbeau on anagramm autori, Langresi kanooniku Jehan Tabourot' nimest. 47 tantsukirjeldust sisaldav raamat avaldati 1589. aastal (trükiõiguse andis kuningas 22. novembril 1588 Blois's).
Teos ilmus postuumselt uuesti 1596. aastal. See taasavastati 19. sajandil ja pärast 1878. aastat on ilmunud hulgaliselt kordusväljaandeid.
"Orchésographie" on kõige üksikasjalikum kirjelduste kogu 16. sajandil praktiseeritud tantsude kohta. Ühtlasi on see tantsukäsiraamat, mis näitab täpselt sammude seost muusikaga. Sisaldab maailma esimest avaldatud trummimängumeetodit.
Sisu
Teose pealkiri tähendab etümoloogiliselt "tantsu kirjutamist" (kreeka sõnadest orkhêsis, "tants" ja graphein, "kirjutama") ja selle eesmärgiks nimetatakse õpetada headest peredest pärit (arvatavasti keskklassile) noortele tantsijatele sobivaid samme ja kombeid. Erandiks basse danse, mille kohta autor märgib, et see on viiskümmend aastat kasutusest kõrval ja mis kuulub selgelt eelmise sajandi kihistusse, eristub muu repertuaar tugevalt 15. sajandi allikates kirjeldatud tantsust.
Põhisamme kirjeldatakse ringtantsu branle'i juures: ühekordne samm (simple) vasakule, topeltsamm (double) vasakule, ühekordne samm paremale, topeltsamm paremale. Muusika ja tempo peavad tagama sammude järjepidevuse ja kaunistuste kohta öeldakse, et need jäägu heade asjaarmastajate eesõiguseks, kes soovivad stiili säilitades suuremat keerukust.
Lisaks sammude arvu, kaunistuste ja liikumise täpsele kirjeldamisele kasutab autor oma teoses uuenduslikku pedagoogikat. Traktaadi tekst on esitatud Arbeau ja viisaka, ent tantsukunstis kogenematu noormehe Caprioli vestlusena: Capriol esitab küsimusi, Arbeau vastab neile.
Traktaat algab trummimängu õpetusega ja selgitustega flöödi või vilepilli kohta. Seejärel kirjeldatakse järgmisi tantse: Järgeneb arvukate branleide kirjeldus: branle double, branle simple, branle de Bourgogne, branle de Poitou, branle d'Écosse, ja dramaatiliste žestidega nn miimilised branleid. Neist ühe, branle de l'Official'i muusika on ingliskeelses kultuuriruumis tuntuks saanud jõululauluna "Ding! Dong! Merrily on High".
Järgnevad veel mõned seltskonna- ja lavatantsud:
Merita
Merita on naisenimi.
2019. aasta seisuga oli see Eestis esinemissageduselt 2619. naisenimi. 1. jaanuari 2019 seisuga oli Eestis eesnimi Merita 11 naisel.
John Francis Daley
pisi|John Francis Daley (märts 2012) John Francis Daley (sündinud 20. aprillil 1985 Wheelingis) on Ameerika Ühendriikide filminäitleja ja stsenarist.
Eesti televaataja teab teda peamiselt seriaalist "Kondid", kus ta mängib doktor Lance Sweetsi.
Urmo Kübar
thumb|Urmo Kübar, 2011 pisi|Urmo Kübar [[Arvamusfestivalil, 2014]] Urmo Kübar (sündinud 4. märtsil 1978 Rakveres) on eesti ajakirjanik ja kodanikuühiskonna edendaja, presidendi vabakonnanõunik 2016–2021.
Ta on lõpetanud Tartu Ülikooli ajakirjanduse eriala 2002. aastal (cum laude).
Urmo Kübar on töötanud Eesti Päevalehe reporterina 1998–2001, kodanikuühiskonna häälekandja Foorum toimetajana 1999–2000, reklaamifirmas Zoom reklaamikirjutajana 2001–2002, erakonna Res Publica organisatsioonisekretärina 2002–2005, Eesti Mittetulundusühingute ja Sihtasutuste Liidu (EMSL) liikmeprogrammi juhina 2005–2006 ning 2006–2013 EMSLi juhatajana. EMSLi juhatajana oli ta üks hea valimistava ja Rahvakogu eestvedajatest, samuti oli ta seotud aktsiooni "Teeme ära!" ja Arvamusfestivali korraldamisega.
2014–2015 töötas ta Smithsonian Institutioni arendusosakonnas USA-s Washingtonis.
Ta oli erakonna Res Publica ja selle liitumisel Isamaaliiduga tekkinud erakonna Isamaa ja Res Publica Liit liige perioodil 20. märts 2002 kuni 30. mai 2007.
Urmo Kübar on kirjutanud käsiraamatu "Hea huvikaitse. Kuidas kaasata liitlasi ja mõjutada otsuseid?" (2011) ning koos Hille Hinsbergiga "Kaasamine avalikus sektoris ja vabakonnas" (2014).
Kübar sai 2016. aasta oktoobris Vabariigi Presidendi ametisse astunud Kersti Kaljulaidilt ettepaneku asuda presidendi meeskonda vabakonna nõuniku ametikohale ja ta oli selles ametis kuni 5. märtsini 2021. .
Alates 8. märtsist 2021 on ta SA Poliitikauuringute Keskus Praxis juhataja.
Tunnustus
2013. aastal pälvis Urmo Kübar Euroopa Kodaniku auhinna euroopalike väärtuste levitamise ja kinnistamise eest. Auhinda annab välja Euroopa Parlament.
2014. aastal sai ta Valgetähe V klassi teenetemärgi.
Salme Tanning
Salme Tanning (1904–1962) oli eesti keeleteadlane.
Ta huvialaks oli murdeainestiku kogumine ja Eesti murrete uurimine. Ta töötas murdekogujana kõigil Eesti murdealadel. Salme Tanning oli aastatel 1937-1939 kogunud 47 572 sõnasedelit ja 500 lehekülge murdetekste Karksi kihelkonnast, mis saidki tema kandidaadiväitekirja aluseks. Salme Tanningust kujunes hinnatud murdekeelte eriteadlane, eriti mulgi murde alal.
2004. aastal ilmus Eesti Keele Instituudi kirjastusel Tanningu raamat "Karksi murrak".
California Ülikool Berkeleys
California Ülikool Berkeleys (inglise keeles University of California, Berkeley; UC Berkeley; Cal) on California Ülikoolide süsteemi kuuluv riiklik ülikool Ameerika Ühendriikides California osariigis Berkeleys.
Ülikool asutati 1868. aastal ning see on vanim California ülikoolide süsteemi kuuluvatest ülikoolidest. Ülikooli kaashalduses on ka kolm riiklikku laborit: Lawrence Berkeley, Lawrence Livermore'i ja Los Alamose labor.
Ülikooli õppejõudude, teadlaste ja vilistlaste seas on 93 Nobeli auhinna laureaati, 13 Fieldsi medalisti ja 11 Pulitzeri auhinna laureaati. Koos Berkeley riikliku laboriga on selle ülikooli teadlased avastanud 16 keemilist elementi, sealhulgas plutooniumi, kaliforniumi, berkeeliumi ja einsteiniumi. Berkeleys asuva California ülikooli füüsik Robert Oppenheimer oli teise maailmasõja ajal Manhattani projekti teadusdirektor. Selle koordineerimiseks rajas ta Los Alamose riikliku labori. Projekti raames töötati välja esimesed tuumapommid. Ülikooli õppejõud Edward Teller töötas koos kolleeg Stanislaw Ulamiga välja vesinikupommi.
Lisaks väga tugevale akadeemilisele ja teaduslikule keskkonnale on California ülikool Berkeleys tuntud kui üks Ameerika Ühendriikide kontrakultuuri hälle.
1977. aastal koostas Bill Joy ülikoolis Unixi versiooni, mida tuntakse BSD-na (Berkeley Software Distribution).
Arhitektuur
Praegune ajalooline ülikoolilinnak oli rahvusvahelise arhitektuurivõistluse tulemus, mis toimus kahes etapis: 1898. aastal Belgias Antwerpenis miljardär William Randolph Hearsti ema poolt ja 1899. aastal San Franciscos 11 finalistiga. Võitis prantslane Émile Bénard, kes samal ajal keeldus isiklikult ehitusjärelevalvet teostamast ja usaldas selle arhitektuuriprofessor John Galen Howardile. Ta projekteeris rohkem kui 12 hoonet, mis lõid ülikoolilinnaku näo enne selle laienemist 1950. ja 1960. aastatel.
Peamised hooned loodi uusklassitsistlikus stiilis: Hearst Greek Theatre, Hearst Memorial Mine Building, Doe Memorial Library, California Hall, Wheeler Hall, (vana) Le Conte Hall, Gilman Hall, Haviland Hall, Wellman Hall, Suther Gate ja 94 meetri kõrgune Suther Tower. Ülikoolilinnakus on ka teiste arhitektide töid, nagu Bernard Maybeck (enim tuntud San Francisco kaunite kunstide palee poolest), tema õpilane Julia Morgan, Charles Willard Moore ja Joseph Esherick.
ID-kaardi süsteem
Ülikoolil on üks Cal 1 kaardi identifitseerimissüsteem. Kaart on üliõpilase isikutunnistus ja annab juurdepääsu raamatukogule ja ülikoolilinnaku avalikele kohtadele. Kaarti saab kasutada ka ülikoolilinnaku söögikohtades, ülikooli raamatupoes ja spordikompleksis ostmiseks. Cal 1 Card on ka maksekaart, mida saab kasutada sularahaautomaatides ülikoolilinnakus ja väljaspool seda. Kaart väljastatakse tasuta. Kaardi kehtivusaja pikendamiseks tuleb tasuda 35 dollari suurune tasu.
Ülikooli raamatukogu
Berkeley ülikooli raamatukogu 11,5 miljoni köitega on suuruselt neljas (Harvardi Ülikooli, Illinoisi ülikooli Urbana-Champaigne's ja Yale'i Ülikooli raamatukogu järel) akadeemiline raamatukogu Ameerika Ühendriikides ning koosneb 32 alaraamatukogust. Märkimisväärsete kogude hulka kuuluvad C.V. Kerri Ida-Aasia raamatukogu, mis on suurim omalaadne läänemaailmas, ning Bancrofti haruldaste käsikirjade raamatukogu, mis on USA-s üks suuremaid ja kus säilitatakse muu hulgas Mark Twaini erakogu ning Homerose ja Euripidese teoste käsikirju.
Ühiskondlik aktivism
Pärast 2010. aastat on California Ülikooli Berkeley harus põhjustanud poleemikat positiivselt diskrimineerivate meetmete rakendamine üliõpilaste vastuvõtmisel ning poliitilised eelistused ülikooli tegevuses, mis põhinevad rassil või majandusliku ebavõrdsuse arvestamisel. Positiivsele diskrimineerimisele vaatamata iseloomustab Berkeley üliõpilaskonda kõrge akadeemiline tase.
Berkeley on tuntud üliõpilasaktivismi poolest. 1964. alanud akadeemilisel aastal alanud sõnavabadusliikumise raames protesteeriti ülikooli katsete vastu piirata ülikoolilinnakus poliitilist tegevust. 1960. aastatel levinud rahvusvaheliste üliõpilasprotestide laine kulmineerus Berkeleys 1969. aasta mais People's Parkis toimunud nn verise neljapäevaga.
Paulius Jakutavičius
Paulius Jakutavičius (sündinud 1978) on leedu alpinist.
Tema koos Dovilė Garlaitėga 2008. aastal sooritatud tõus Han-Tengrile põhjaküljelt Solomatovi marsruuti mööda (Vene süsteemi järgi raskuskategooria 5A–5B) hinnati Baltikumi meistrivõistlustel mägironimises kõrgalpinismi kategoorias esikoha vääriliseks.
Jakutavičius lõpetas 1997. aastal Kaunase Tehnoloogiaülikooli gümnaasiumi. Ta tegutseb ka fotograafina.
Club Angel
Klubis esinesid ja astusid laval üles peaaegu kõik Eesti poplauljad ja lisaks rahvusvahelised staarid, näiteks Dana International Iisraelist, Fabrizio Faniello Maltalt, Manmeadow Rootsist, Pet Shop Boys Suurbritanniast, Sherry Vine Ameerika Ühendriikidest, Megapaula, Inga, Miss Bitch, Kalkkuna Soomest, jpt.
Kuni 2009. aastani asus Club Angeli kõrval Baltimaade vanim geibaar X-Baar. Angel klubi mahutas ca 500 külastajat kui sinna mahtus suurimatel pidudel nt Get Fucked või Kadriorgia ka 600-700 inimest.
Algusaastatel valvas luksusliku ööklubi tualette turbaniga vanem daam, kes jagas oma buduaaris tasuta kuid sümboolse tipi eest parfüüme, kompvekke, meeneid ja kaitsevahendeid - mitteametlikult hüüti teda Toilet Divaks. Allkorrusel oli eraldi baari veel Madam Ailile, kes oli kõikide klubiliste suur lemmik, aegajalt juhatas sisse show ja oli väga paljudele justkui ema eest ning hingehoidja.
Pole liialdus lisada, et Angel oli oma aja lipulaev ühiskonnas tolerantsi tekitamisel ja teadlikkuse suurendamisel LGBT inimestest, sest sisuliselt oli see esimene ametlik gei klubi Tallinnas ning iganädalaselt oli klubi erinevate meediväljaannete huviorbiidis oma lugudega. Angel oli ülipopulaarne, kuhu kõik tahtsid minna ja sisse saada, sest seal oli tore, seal oli sõbralik õhkkond, seal ei ahistatud kedagi ning seal toimus pidevalt midagi. Positiivne meediakajastus üldisemas plaanis aitas kaasa ka üldisemale suurema aktsepteerituse tekkele ning ühiskondlike dogmade ja arusaamade muutusele. Angel osales ka Tallinnas toimunud gei paraadidel ning oli nende toetaja andes sellega oma panuse gei liikumisesse. Lisaks osales Angel ka Rootsi gei paraadidel ning kruiisilaevadel oma showprogrammiga.
Külastajad
pisi|Kunagise geiklubi Club Angeli esine [[Sauna tänav (klubi asus parempoolses hoones)]] Kinnise ööklubi sihtrühmaks olid täiskasvanud homoseksuaalsed inimesed ja nende vabameelsed sõbrad, sellepärast kehtis ka range uksepoliitika. Sissepääs oli tagatud klubikaardi alusel (VGP - very gay person ja GP- gay person), milleks oli esmalt vaja doormanager 'i heakskiitu või vähemalt kahe klubi liikme soovitust. Algusaastate klubiõhtutel lookles klubi ukse taga pikk järjekord, isegi talviti. Doorpolicy oli siiki pigem range ning nii mõnelgi külastajal tuli jääda ukse taha. Liikmelisus tagas sissepääsu alati ja soodsamalt. Alguses kasutas klubi klientide identifitseerimiseks uuenduslikku sõrmajäljelugejat, kuid kuna see süsteem ei toiminud (polnud piisavalt arendatud) veel tõhusalt, siis üsna pea sellest loobuti.
Muusika ja etteasted
Club Angelis mängiti parimaid tantsulugusid läbi aegade. Muusikastiilide spekter oli lai: diskost popini, džässist house 'ini, sekka ka funk 'i ja latinot. Angeli külalisesinejateks olid maailmatasemel bändid, kodu- ja välismaised DJ-d. Öösiti toimusid ka go-go tantsijatega showprogrammid, sealhulgas drag-showd. Mitte vähem olulisem ei ole mainida, et ka baarmanid olid lisaks "viinavalamisele" osavad laval tantsijad ning õhtu algaski reeglina baarmanide leti tantsuga. Baarmandi olid klubis reeglina topless.
Iga klubiöö, mis algas kell 23.00, lõppes kella 04.00 paiku Robbie Williamsi alati lõpulooga "Angels".
Klubisse oma panuse andjad
Angeli omanikud olid vennad Rebased, Pädaste mõisnikud ja Reimo Mets, kes juhtis ka klubi kuni 2007. aastani.
Ööklubi üks omanikke oli ettevõtja Peeter Rebane. Tegevjuht oli algul Maret Soom, hiljem Reimo Mets ja Siim Kumari. Meestöötajate töörõivad disainis Gerly Tinn ning trendikaid noormehi kujutavate seinafotode (pildistas Toomas Volkmann) jumestaja oli Katrin Sangla. Elava tulega kaminaga nii-öelda chill-out kohviku joogi- ja toidukaardi looja oli Imre Sooäär. Klubis pidutses aeg-ajalt inglise tantsumuusika duo Pet Shop Boys. Angeli kollet
Viited
https://www.youtube.com/watch?v=5t2WnKmK_JM
ETH Zürich
ETH Zürichit paigutatakse maailma parimate ülikoolide hulka. Üliõpilased ja professorid on saanud kokku 21 Nobeli auhinda. Kõige kuulsam neist on Albert Einstein, kes sai 1921. aastal Nobeli füüsikaauhinna.
Ülikooli asutas 1855. aastal Šveitsi föderaalvalitsus eesmärgiga koolitada insenere ja teadlasi, tekitada riiklik teaduse ja tehnoloogia keskus ning võimaldada suhtlust teadlaste ja tööstuse vahel.
Hendrik Pihl
Hendrik Pihl (Hindrik; 16. märts 1915 Pankjavitsa vald, Petserimaa – 12. märts 1975 Tallinn) oli eesti arstiteadlane ja epidemioloog.
Elulugu
Ta lõpetas 1933 Petseri Gümnaasiumi, 1940 Tartu Ülikooli usuteaduskonna ja 1950 arstiteaduskonna, oli meditsiinikandidaat (1963, Eesti Teaduste Akadeemia), väitekirjaga "Salmonellooside etioloogiline struktuur ja epidemioloogiline iseloomustus Eesti NSV-s" ning meditsiinidoktor (1975, Kiievi Riiklik Arstide Täiendusinstituut) väitekirjaga "Эпидемиология и профилактика салмонеллозов в Эстонской ССР".
Aastatel 1941–1943 teenis Punaarmees, seejärel töötas 1944 Eesti NSV Tervishoiu Rahvakomissariaadi Epideemiatõrje Valitsuse vaneminspektorina, 1945–1950 Tartu Sanitaar-Epidemioloogia Jaamas epidemioloogina ja hiljem Vabariikliku Malaariajaama juhatajana. Aastatel 1950–1957 oli Viljandi kiirabi juhataja, 1957–1975 Tallinna Epidemioloogia epidemioloogiaosakonna juhataja.
Teadustöö
Uurimisvaldkond: ägedad soolenakkused, peamiselt salmonellooside levik ja profülaktika. Ta on avaldanud üle 40 teadustrükise.
Ukmerge kihistu
Ukmerge kihistu (inglise Ukmerge Formation) on ordoviitsiumi ladestu kihistu. Seda hakkas esimesena eristama Petras Lapinskas aastal 1984. Kihistu on nime saanud Ukmergė linna järgi.
Eestist kihistu kivimeid ei ole leitud, need esinevad vaid Leedu ida- ja keskosas ning Läti idaosas. Ukmerge kihistu all lamab Svedasai kihistu ja temal lasub Taučionysi kihistu. Nii võib kihistut pidada Pirgu lademesse kuuluvaks; sealt on leitud ka üksikuid Pirgu lademele isiklikke kivistisi. Kihistu stratotüüp on Ukmergė 10 puurauk, kus kihistu kivimid esinevad 508,2–516 meetril. Kihistu neostratotüüp on Svedasai 252 puurauk, kus kihistu kivimid esinevad 550,2 (teise liigituse järgi 548)–558,9 meetril. Kihistu suurim paksus on 25,5 meetrit.
Lätis koosneb kihistu hallist argilliiti sisaldavat lubjakivist, mis sisaldab ohtralt lubikestaga fossiile. Leedus moodustavad analoogsed kivimid kihistu alumise osa, neid katavad Margénai kihistiku merglid. Kihistu tekketingimused on olnud samad, mis Adila kihistu ülemise osa tekkel.
Yūki Abe
Yūki Abe (jaapani keeles 阿部 勇樹 Abe Yūki; sündinud 6. septembril 1981 Ichikawas) on Jaapani jalgpallur, poolkaitsja.
Koondisekarjäär
Jaapani jalgpallikoondises mängis ta aastatel 2005–2011 53 mängu ja lõi 3 väravat.
Ngerulmud
pisi|Belau parlamendihoone Ngerulmud on Belau pealinn. Ngerulmud asub Babelthuapi saarel Melekeoki osariigis 2 kilomeetrit Melekeokist loodes.
Ngerulmud sai Belau pealinnaks 2006, kui presidendi korraldusel hakati rajama administratiivhooneid. See on maailma riikide pealinnadest rahvaarvult väikseim. Pealinna täpsem rahvaarv on selgusetu, kuid 2015. aasta Belau statistika aastaraamatu järgi elas Melekeoki osariigis kokku 277 inimest.
Belau Kapitooliumi kompleksi arhitekt on Joe Farrell. Kogu kompleks läks maksma 45 miljonit USA dollarit. 7. oktoobril 2006 kogunes kompleksi pidulikule avamisele 5000 inimest.
Sebastian Rode
Sebastian Rode (sündinud 11. oktoobril 1990 Seeheim-Jugenheimis) on Saksamaa jalgpallur, kes mängib poolkaitsjana Saksamaa kõrgliiga klubis Eintracht Frankfurt. Ta on klubi meeskonna kapten.
Ta alustas klubikarjääri Offenbachi Kickersis, debüteerides hooajal 2008–09 Saksamaa esiliigas.
2010. aasta juunis liitus ta esmakordselt Eintracht Frankfurdiga.
Aastatel 2014–2016 mängis ta Saksamaa kõrgliiga klubis Müncheni Bayern. Hooaegadel 2014–15 ja 2015–16 tuli ta klubiga Saksamaa meistriks.
2016. aasta juunis sõlmis ta nelja-aastase lepingu Dortmundi Borussiaga. Hooaja 2018–19 teises pooles läks ta Dortmundi Borussiast laenule Eintracht Frankfurdi, kellega sõlmis 2019. aasta juulis püsiva viieaastase lepingu.
Aastatel 2008–2013 mängis Rode Saksamaa noortekoondistes.
Ernst Raudam
Ernst Raudam (aastani 1936 Ernst Trautmann, 21. aprill 1915 Einmani vald, Järva-Jaani kihelkond, Järvamaa – 11. august 1992 Tartu) oli eesti arstiteadlane, neuroloog ja neurokirurg, kes osales juhtivalt lastehalvatustõve likvideerimisel Eestis.
Elulugu
Ernst Raudam oli teenistuja poeg.
Meditsiinikandidaat (1949, TRÜ), väitekiri "Tsentraalreflektoorsest leukotsütoosist, eriti entsefalograafia puhul". Meditsiinidoktor (TRÜ, 1967), väitekiri "Острые вирусные инфекции в Эстонской ССР".
1940 Paides jaoskonnaarst, 1940–1948 TRÜ Närvikliiniku assistent, röntgenikabineti juhataja, 1945–1949 ka Vabariikliku Pasteuri Jaama juhataja. Oli 1948–1984 TRÜ neuroloogia ja neurokirurgia kateedri juhataja, 1952–1968 dotsent, aastast 1968 professor, 1969–1975 arstiteaduskonna dekaan. Eesti NSV Tervishoiuministeeriumi peaneuroloog.
Eesti NSV Ülemnõukogu liige 1959–1967.
Teadustöö
Uurimisvaldkond: neuroinfektsioonid, diskogeensed radikulopaatiad, peaaju vereringe häired, närvihaiguste intensiivravi, stereotaktiline kirurgia, elektroaerosoolravi, tervishoiukorraldus.
Teoseid
Üle 270 teadustrükise, palju publitsistikat.
Isiklikku
Tema vennapoeg on kirjanik Toomas Raudam.
Würffel
Würffel on Eesti elektro-popansambel.
Paari aasta jooksul vaikselt oma teed otsides popi ja elektroonika piirimaile jõudnud kuldse kolmiku loomemootoriks ja tempo dikteerijaks on multitalendist trummar Kaspar Kalluste, klahvidele vajutab Tarvi Kull ning solistina särab Rosanna Lints.
Varem oli bändi solist Marvi Vallaste, kes lahkus bändist 2014. aasta kevadel.
2014. aasta juunis avaldas bänd oma debüüt-EP "Overnight". Samuti on trio välja andnud kaheksa singlit: "Overnight", "Coffee", "Shake It Out", "We Can Go", "Should I Run", "Dance, Dance", "Burdened Sky" ja "I'm Facing North". Kõiki neid lugusid on mängitud Eesti raadiojaamades ja terves Baltikumis. Lugu "Coffee" saavutas Leedu raadio FM99 edetabelis esikoha.
Würffel oli Eesti Muusikaauhinnad 2016 galal nomineeritud kahes kategoorias: aasta popalbum ja aasta debüütalbum.
Würffeli debüütalbum “Beats & Bubbles” ilmus 18. märtsil 2015 ning teine stuudioalbum "I'm Facing North" ilmus 1. aprillil 2016. "I'm Facing North" nimelise singliga esineti ka Eesti Laul 2016 võistlusel, kus saavutati esimeses poolfinaalis 6. koht.
Ruuge kukeseenik
Ruuge kukeseenik (Hygrophoropsis rufa) on puravikulaadsete seltsi kukeseenikuliste sugukonda kuuluv seen.
Karyn Kupcinet
pisi|Karyn Kupcinet (1962) Karyn Kupcinet (sünninimi Roberta Lynn Kupcinet; 6. märts 1941 Chicago – 28. november 1963 West Hollywood) oli ameerika näitleja.
Näitlemist õppis ta New Yorgis Actors Studios. Aastatel 1957–1963 mängis ta 19 filmis ja seriaalis.
Alates 1960. aastate lõpust on mõned uurijad seostanud Karyn Kupcinet' mõrva president John F. Kennedy mõrvaga. On oletatud, et just nimelt Karyn Kupcinet oli see naine, kes helistas 22. novembril 1963 Oxnardist Californiast 20 minutit enne Kennedy tapmist Associated Pressi ja teatas, et president lastakse maha. Oletatakse, et Karyn Kupcinet'le rääkis Kennedy plaanitsetavast tapmisest tema isa, ajakirjanik Irv Kupcinet (1912–2003). Irv Kupcinet on aga eitas seda kõike ning ütles, et tema tütre surma seostamine presidendi mõrvaga on jõle häbematus ja laim.
Pepe Lienhard
Peter Rudolf Lienhard (esinejanimega Pepe Lienhard; sündinud 13. mail 1946) on Šveitsi laulja.
1974. aasta Eurovisiooni lauluvõistlusel esindas ta Šveitsi lauluga "Swiss Lady".
Władysław Bartoszewski
pisi|Władysław Bartoszewski Władysław Bartoszewski (eesnimena kasutatud ka Władisław; 19. veebruar 1922 Varssavi – 24. aprill 2015 Varssavi) oli poola ajaloolane, ajakirjanik ja poliitik.
Aastal 1995 ja 2000–2001 oli ta Poola välisminister.
9. mail 2002 anti talle Maarjamaa Risti I klassi teenetemärk, tunnustades tema tööd Poola välisministrina ja Eesti toetamisel NATOga liitumisel.
Viljandi muuseumihoone
pisi|Hoone esikülg märtsis 2012 Viljandi muuseumihoone on kaitsealune hoone Viljandis aadressil Johan Laidoneri plats 10.
Hoone ehitas 1779-1780 apteeker ja hilisem Viljandi linnapea Johann Joachim Schoeler ning algul kasutatigi hoonet apteegi ja elumajana. 1882 ehitati hoonele mansardkorrus. 1902. aastal andis Schöleri suguvõsa hoone rendile ja apteek tegutses seal kuni 1940. aastani.
Aastast 1941 on hoone Viljandi Muuseumi käsutuses.
CN Tower
CN Tower on teletorn Kanadas Torontos, maailma kõrguselt viies vabaltseisev ehitis.
CN Tower oli maailma kõrgeim ehitis 34 aastat, kuni Burj Khalīfah Dubais aastal 2007 selle tiitli üle võttis. See on siiski kõrgeim vabaltseisev ehitis Läänemaailmas ja Toronto üks sümboleid. Tornis asuvad vaateplatvorm ja restoranid. Aastas külastab seda kaks miljonit turisti.
Torni ehitus algas 1972 ja lõppes 1976. Torni katus asub maapinnast 457 m kõrgusel ja antennitipp 553 m kõrgusel.
Mazbrenguļi
Mazbrenguļi on küla (mazciems) Lätis Valmiera piirkonnas Dikļi vallas. Mazbrenguļi asub valla lõunaosas.
Külast voolab läbi Briede jõgi. Asula on tekkinud endise Mazbrenguļi mõisa keskuse juurde. Külas on Mazbrenguļi bussipeatus.
Külas kasvav pärn ümbermõõduga 4,02 ja kõrgusega 25 meetrit ning Mazbrenguļi tammed (esimese ümbermõõt 4,5 ja teise 5,5 meetrit) on looduskaitse all.
Aastal 2007 oli külas 82 elanikku. Aastail 2009–2021 kuulus küla Kocēni piirkonda. pisi|tühi|Mazbrenguļi tuulik
RATT
RATT-meetod (roll, adressaat, teksti vorm, teema) on kirjutamismeetod, mille on loonud Santa, Havens ja Valdes. RATT tuleneb ingliskeelsest akronüümist RAFT (Role, Audience, Format, Topic). Meetod aitab kirjutajal aru saada enda rollist kirjutajana; väljendada oma ideid selgelt, kirjutades kindlale adressaadile, ning annab eesmärgi nende kirjutisele.
RATT-meetod toetab õpilaste kirjutamist, see on loodud selleks, et õpilased saaksid kirjutada, mida nad tahavad ja anda neile kirjutamise osas värske perspektiiv. Arvatakse, et õpilased kirjutavad sisukamaid, läbimõeldumaid ning ulatuslikumaid kirjalikke vasteid, mis näitavad protsessis ka õppimist. Lisaks sellele annab meetod õpilasele selge struktuuri kirjutamiseks. Meetod aitab õpilastel keskenduda adressaadile, erinevatele tekstivormidele ja teemadele, millest nad kirjutavad. Seda strateegiat kasutades julgustatakse õpilasi loovamalt kirjutama, vaatlema teemat eri perspektiividest ning leidma võimalusi, kuidas kirjutada erinevatele adressaatidele. Peale selle on RATT-meetodil potentsiaali aidata õpilastel ühendada eelnevaid ning uusi teadmisi, kirjutada sügavamas kontekstis ning arendada oma kirjaoskust, mis hiljem aitab neid ka väljaspool klassiruumi. RATT-meetod suurendab õpilaste kriitilise mõtlemise võimet teema kohta ning muudab need mõtted kirjalikuks. RATT-i kasutatakse probleemide lahendamiseks ning ka otsuste tegemiseks, need selles meetodis kirja pannes.
SAMM 1
Selgita kirjutamise nelja võtmeosa: Kirjutaja roll, adressaadid, formaat ja teema. Seleta õpilastele, et nad hakkavad struktureerima enda kirjutatut läbi nende elementide kasutades RATT-meetodit. Näita õpilastele RATT-meetodi tabelit projektori või tahvli abil. Too välja olulisemad aspektid.
SAMM 2
Demonstreeri, modelleeri ja tehke klassis suuliselt üks RATT-meetodi ülesanne. Suuline harjutus aitab õpilastel aru saada, kuidas strateegiat kasutada. Korraldage ajurünnak kirjutamisteemade jaoks, moodustage nimekiri.
SAMM 3
Jaga õpilased väikestesse gruppidesse (3-4 liiget), valige grupile teema ajurünnakus valmistatud nimekirjast. Palu õpilastel valmis kirjutatud RATTe jagada.
SAMM 4
Kui õpilased on juba strateegiaga tuttavad, võib paluda neil ise RATT-meetodi ülesandeid välja mõelda.
Dovilė Garlaitė
Dovilė Garlaitė (sündinud 1982) on leedu alpinist.
Ta on esimene Leedu naisalpinist, kes on tõusnud Ismoili Somoni mäetippu.
Tema koos Paulius Jakutavičiusega 2008. aastal sooritatud tõus Han-Tengrile põhjaküljelt Solomatovi marsruuti mööda (Vene süsteemi järgi raskuskategooria 5A–5B) hinnati Baltikumi meistrivõistlustel mägironimises kõrgalpinismi kategoorias esikoha vääriliseks.
Ole Ellefsæter
Ole Martin Ellefsæter (15. veebruar 1939 – 18. oktoober 2022) oli norra murdmaasuusataja.
Vilve Raudik
Vilve Raudik (sündinud 28. jaanuaril 1950 Tallinnas) on eesti psühholoog.
Elulugu
Lõpetas 1967 Tallinna 7. Keskkooli, 1974 Tartu Riikliku Ülikooli psühholoogia osakonna, 1989–92 TÜ magistrant; M.Sc. (1994, TÜ), väitekiri "Vanemate väärtused perekultuuri osana ja kujundajana". Oli 1977–90 TÜ pedagoogika ja metoodika kateedri vanemlaborant, 1989–90 ka haridussotsioloogia ja didaktika labori nooremteadur, 1992–97 kultuurikeskuse metoodik ja vanemmetoodik-sekretär, 1998–2001 filosoofiateaduskonna kunstide osakonna vanemmetoodik.
Teadustöö
Uurinud kultuuri ja kunsti psühholoogilisi probleeme, perekultuuri väärtusi ning koolipsühholoogiat. 15 teadustrükist.
Looduslik kaar
pisi|16 meetrit kõrge [[Delicate Arch päiketõusu ajal. Kaarte rahvuspark, Utah' osariik, USA]] pisi|[[Owachomo looduslik sild. Looduslike Sildade rahvuspark, Utah' osariik, USA. Kaljusild on 32 meetrit kõrge ja sildeava pikkus on 55 meetrit]] pisi|[[Kaksikkaar. Kaarte rahvuspark]] pisi|88-meetrise sildega [[Landscape Arch. Kaarte rahvuspark]] Looduslik kaar (ka looduslik sild) on kivimite erosiooni või murenemise tagajärjel tekkinud värava-, kaare-, silla- või aknakujulised kaljumoodustised.
Loodusliku kaare tekkepõhjused
Looduslik kaar tekib erosiooni tulemusena. Erosioon esineb kõigil kivimitel, aga sellele on kõige vastuvõtlikumad liivakivi ja lubjakivi, kuna need lagunevad vee ja murenemise toimel teistest kiiremini. Kaljukaared võivad moodustuda mägijõekeste ja -ojade toimel ning veevood voolavad seejärel läbi selliste kaljuväravate. Mererannikul seevastu tekivad sedasorti kaljumoodustised lakkamatu merelainetuse toimel.
Looduslike kaarte teke põhineb kivimiosakeste eemaldumisel. Kivimi "mikroskoopiline" lagunemine toimub mõne aine (näiteks tsemendi) lahustumise arvel. "Makroskoopiline" lagunemine tekib kivimis tühimike moodustumise teel, näiteks tektooniliste jõudude toimel. Mõjutegurid võivad kombineeruda. Liustike tekkimine ja ümberpaigutumine, samuti vulkaanipurskel laavavoolu läbimine võivad kaljukaarte tekkele kaasa aidata.
Ilmastiku toimel võib looduslik kaar moodustuda järgmiselt. Kõigepealt tekivad kivimisse sügavad praod. Seejärel jätkab erosioon pinnase murendamist, laiendades ja süvendades olemasolevaid pragusid. Pragusid suurendab näiteks see, et talvekülmade saabudes pragudesse sattunud vesi jäätub. Jäätudes vee ruumala suureneb ja see kangutab pragu laiemaks. Kevadel jää sulab ja selles olnud vesi saab ära voolata, kuid teisalt on pragu nüüd juba laiem ja sinna mahub endisest rohkem vett, mis sügisel külmudes veelgi enam laieneb. Pragusid võivad suurendada ka järsud temperatuurimuutused: soojenedes kehad paisuvad ja jahenedes tõmbuvad kokku. Kuid suure kivimimassi eri osad on eri temperatuuriga ja seetõttu paisuvad ka erinevalt, samuti tõmbuvad hiljem erinevalt kokku. Niimoodi tekivad lõhede vahele kitsad kiviseinad ehk ribid. Paljude aastate vältel erosioon jätkub, kuni lõpuks mõned nendest ribidest kuluvad läbi. Tekkinud avad võivad ilma mõjul veelgi suureneda ja nii muutub sildeava järjest suuremaks.
Looduslik sild
Loodusliku kaljukaare ja loodusliku kaljusilla vahel vahetegemine on mõnevõrra meelevaldne. On erinevaid tõlgendusi. Loodusliku Kaare ja Silla Ühing liigitab loodusliku silla loodusliku kaare alamtüübiks ja täpsustab, et kaljusillad on eelkõige vee poolt vormitud, seevastu "Geoloogiliste terminite sõnaraamat" defineerib looduslikku silda kui looduslikku kaart, mis ulatub üle oru ja on vormunud erosiooni tõttu.
pisi|left|Loodusliku silla topokaart Looduslik sild võib tekkida nii, et jõgi võib kulutada kivimassi jõekäärus. Sealjuures allub kulutusele üksnes veealune osa, aga veepealne jääb sellest puutumata. Nii võib juhtuda, et jõgi uuristab kivimisse suure veealuse koopa. Kui jõgi suudab end niimoodi näiteks meandrist läbi kaevata, siis ongi looduslik sild tekkinud.
Looduslikud sillad võivad tekkida maa-aluse jõe peale, kui jõge kunagi katnud pinnas ja kivid erosiooni tagajärjel hävivad, näiteks kui jõgi nad ära uhub, nii et seni maa all voolanud jõgi lakkab olemast maa-alune. Maa-alused jõed on sageli seotud karstiga ja kui üldiselt maa all voolavas jões on lähestikku kaks karstilehtrit, kust jõgi maa peale paistab, siis on nende kahe karstilehtri vaheline ala käsitletav loodusliku sillana.
Osa looduslikke sildu asub merekaldal. See võib juhtuda siis, kui meri hakkab kallast ära uhtuma, aga vahetult kaldal olevad kaljud on vastupidavamad nende taga olevatest, mistõttu tagumised kaldaosad uhutakse enne ära ja eesmistest jääb järele müüri- või seinataoline kitsas kõrge kivirünk, mida meri ikka edasi kulutab. Jällegi allub kulutusele eeskätt see osa, milleni lained ulatuvad, mitte lainepiirist kõrgem osa. Seetõttu tekib ava kõige tõenäolisemalt veepinna tasemele.
Merekaldal asuvad looduslikud sillad võivad paikneda kaldajoonega nii paralleelselt kui ka risti.
Looduslike sildade kasutamine
Mõnel pool maailmas on üle loodusliku silla tee tehtud. Kaks niisugust on USA-s Kentucky osariigis. Üks nendest on moodustunud lubjakivist üle endise kokkuvarisenud koopa ja asub Carteri koobaste rahvuspargis ning üle selle läheb sillutatud tee. Teine on moodustunud ilma mõjul erodeerunud liivakivist ja selle ümber on moodustatud Loodusliku Silla rahvuspark ning üle selle läheb katteta tee.
Oraalne allergiasündroom
Oraalne allergiasündroom (lüh OAS) on peamiselt inimestel, aga ka muudel loomadel (nt koertel) esineda võiv ristallergia, mille korral sarnaselt sissehingatavate allergeenidega (õietolmuallergia) võib immuunsüsteem ülitugevalt reageerida mitmetele taimsetes toiduainetes olevatele allergeenidele (toiduallergia), kutsudes esile nn ebanormaalseid allergilisi reaktsioone.
Allergiline reaktsioon tekib (tavaliselt värskete) puu- või aedviljade ja pähklite söömisel tavaliselt õietolmuallergia all kannatavatel täiskasvanutel. See on täiskasvanute toiduallergiatest üks levinumaid.
Oraalse allergiasündroomi kliinilisteks tunnusteks on peamiselt kontaktsümptomid: huule, neelu ja suu kipitus, sügelus, turse, tükitunne kurgus ja häälekähedus, Võivad ilmneda ka silmavaevused, samuti kuulmekäigu sügelus, nohu, aevastamine ja astmasümptomid.
Oraalse allergiasündroomi nähtude tekkimine ei sõltu aastaajast, kuid reaktsioon võib olla kõige ägedam perioodil, kui õhus on õietolmu. Sümptomid tekivad mõne minuti jooksul pärast allergiat tekitava toidu söömist. Kõige tavalisem sümptom on põletav või sügelev tunne ning paistetus huultel, keelel, suus ja kurgus. Sümptomid võivad esineda ka mujal, näiteks kipitus silmades ja tilkuv nina. Allergeen võib mõjuda ka mujal seedekulglas ja põhjustada oksendamist, kõhulahtisust või krampe.
Eri inimestel tekitavad allergilist reaktsiooni eri toiduained, mõnel on allergia ainult ühe või kahe, teisel väga paljude viljade suhtes.
Allergiline reaktsioon kindlate taimede õietolmule on tihti seotud allergiaga kindlate toiduainete suhtes (ristallergia). Kuid see ei tähenda, et inimesel on tingimata allergia kõikide toiduainete suhtes, mis mingi taime õietolmuga on "seotud". Näiteks kase õietolmu suhtes allergilised inimesed võivad olla allergilised ka aprikoosi, avokaado, banaani, kiivi, kirsside, maasika, mandli, nektariini, peterselli, pirni, ploomi, porgandi, mitmesuguste pähklite, selleri, soja, virsiku, õuna suhtes.
Peamine viis oraalset allergiasündroomi vältida on mitte süüa allergiat tekitavaid toiduaineid või süüa neid termiliselt töödeldud kujul, kui see mõne toiduaine puhul allergeeni kahjutuks teeb. Tulemusi on andnud ka aluseks oleva õietolmuallergia ravimine.
Ghost Rider – põrguline
"Ghost Rider – põrguline" (originaalpealkiri "Ghost Rider") on 2007. aastal valminud USA õudusfilm. Filmi režissöör ja stsenarist on Mark Steven Johnson. Filmi peategelane põhineb Marvel Comicsi samanimelisel koomiksikangelasel.
Filmi peategelast, trikimootorrattur Johnny Blaze'i, kes müüb oma hinge saatanale, kehastab Nicolas Cage. Hoolimata sellest, et kriitikud pidasid filmi kehvaks, oli film ärilises mõttes edukas.
Carole Vinci
Carole Vinci (sündinud 1950) on Šveitsi laulja.
Ghost Rider – põrguline
2012. aastal valmis filmile järg "Ghost Rider: Spirit of Vengeance" ("Põrguline: Kättemaksu hing").
Carole Vinci
1978. aasta Eurovisiooni lauluvõistlusel esindas ta Šveitsi lauluga "Vivre".
Kadudega pakkimine
Kadudega andmete pakkimine on andmete pakkimise meetod, mille käigus ümardatakse ja kaotatakse andmeid, et nende mahtu vähendada. Kadudega pakkimine toimib ainult tajutavate andmete, tavaliselt heli- või visuaalsete andmete kohta. Neid andmeid võib muuta, vahetevahel märkimisväärselt, ilma selleta, et inimene seda tajuks. Info kadu on pöördumatu ehk pärast pakkimist pole enam võimalik algandmeid taastada. Seetõttu nimetatakse kadudeta pakkimist mõnikord ka pöördumatuks pakkimiseks. Kadudega pakkimise tulemus on üldjuhul enam-vähem originaali lähedane, kuid mitte päris sama. Andmete kaotamise tõttu on võimalik saavutada tunduvalt paremat pakkimise suhet võrreldes kadudeta pakkimise algoritmidega. Kadudeta pakkimine on alternatiivne pakkimise meetod, mille tulemust saab uuesti lahti pakkida, saades tagasi muutmata originaalsed andmed.
Kadudega pakkimise tüübid
pisi|Pakkimata helifaili ([[Impulsskoodmodulatsioon|PCM-is WAV-konteineris) ja pakitud (MP3-vormingus) suuruste võrdlus.]] Kadudega andmete pakkimist kasutatakse eelkõige videoandmete tihendamiseks. Näiteks võib tuua televiisori, kus ilma pakkimiseta oleksid andmemahud väga suured. Võttes näiteks eraldusvõimeks 1080p, saame et iga kaadri edastamiseks läheb vaja 1920*1080*3=6 220 800 baiti (iga piksli värvi jaoks, ehk punane, roheline ja sinine, läheb tarvis üht baiti). Võttes näitena, et iga sekund saadetakse 25 kaadrit, saaksime vajaminevaks kiiruseks 155.52 MB/s. Selliste andmemahtude saatmise vältimiseks on otsitud erinevaid viise selle vähendamiseks. Digitaalsete televiisorite puhul on enamkasutatud tihendamismeetodid MPEG-2 ja H.264
Kadudega pakkimine põhineb ideel, et ainult väike alamhulk andmetest on informatiivse iseloomuga ning seetõttu proovitakse infot lühidalt kodeerida. Reaalselt tuvastab silm alad, kus naaberpikslite vahel on seos. Pakkimisalgoritmid keskenduvad nende alade avastamisele ja võimalikult kompaktsele kodeerimisele. Näiteks JPEG 2000 algoritm suudab üldiselt kodeerida fotosid teguriga 20:1. Kuna inimsilm ei pruugi kõiki detaile tajuda, on võimalik andmemahtu vähendada nii, et tulemus oleks originaaliga väga sarnane, kui mitte identne. Kadudega pakkimise ülesanne on vähendada andmete hulka, samal ajal säilitades kasutajale tajutava kvaliteedi, vältides vigade tekkimist.
Sama moodi suudab inimkõrv eristada ainult väga väikest alamhulka võimalikest helidest. Seda kasutades saab eemaldada väga kõrged ehk üle 20 kHz ja kuuldelävest alla jäävad sageduskomponendid. Vähendatakse helisignaali dünaamikaulatust ehk valjusid helisid vaigistatakse ja vaikseid helisid muudetakse valjemaks. Selle tulemusena läheb kodeerimisele vähem bitte. Peale selle jäetakse kodeerimata signaaliosad, mis maskeerimisnähtuse tõttu mattuva suure amplituudiga komponentide alla.
Pakkimise enim kasutatud meetod on diskreetne koosinusteisendus. Seda kasutatakse erinevates heli pakkimise formaatides (näiteks MP3), video kodeerimises (MPEG) ning ka piltide tihendamise formaatides (JPEG).
Pilt:Ruby-LowCompression-Tiny.jpgKadudega pakkimisel kaotatakse vähemtähtsad andmed
Ülaltoodud piltidel on näha sama võtet erinevate pakkimistasemetega. Esimene on väheste kadudega pakitud, mille tõttu on nähtaval pisemad detailid. Parempoolne on tihedamalt pakitud, suuremate kadudega. Tulemuseks on tunduvalt väiksema mahuga pilt, hoides endiselt tähtsamad andmed alles. Praegusel juhul on pildil kõige tähtsamaks kass, mille värvi ja kuju on endiselt võimalik väga selgelt ära tunda. Väga tihti kasutatakse seda voogedastusel, kus tuleb reaalajas heli ja muid andmeid üle kanda, samal ajal kui ühenduse andmeedastuskiirus võib muutuda. See tähendab, et madalama ülekandekiiruse puhul kaotatakse rohkem andmeid, säilitades pildi ja heli arusaadavust, kaotamata stabiilset ühendust.
Alladiskreetimine
Tihti kasutatakse kadudega pakkimist andmete alladiskreetimiseks, mis on oluline madalate andmeedastuskiiruste juures. Selliseid olukordi tuleb enamasti ette satelliitidega, kus kõigepealt saadetakse kokkupakitud pisipilt. Pärast selle kohale jõudmist, kui on võimalus ja leitakse, et pilti on mõttekas edasi töödelda, saadetakse täissuuruses pilt. Seda rakendati näiteks New Horizons satelliidil, kui tehti Pluutost ja Charonist pilte. Sama meetodit rakendatakse ka ESTCube-2 pardal, et vältida sisutute piltide saatmist, säästes aega ja energiat.
Klass (filosoofia)
Klass on filosoofias ühise tunnuse või mingi klassifitseerimise reegli järgi kokku kuuluvate liikmete (elementide), näiteks objektide, nähtuste või mõistete kogum.
Kuigi mistahes objektide komplekti on võimalik määratleda ka ainult selle liikmete endi abil, on klassil lisaks ka liikmeid ühendav intensiivne mõõde. See tähendab, et kui mõistet "klass" kasutada nii, et see hõlmab kogumeid, mille puudub ühine predikaat või klassifitseerimise reegel, on võimalik näidata, et sellise objektide kogumi näol on tegu "sobimatu klassiga".